# Årsberetning 2023 DH-Helsingør

Umiddelbart føles det som der ikke har været så meget aktivitet i DH Helsingør i 2023, men da man læser igennem referater, årsberetninger mv. så er det sket en del alligevel. Vi har afholdt fem møder (ca. hver anden måned) inklusive julemødet.

Størst aktivitet har det været der hvor DH sidder med så som Handicaprådet og Dialoggruppen for tilgængelighed i Center for By, Land og Vand, men ind i mellem de aktiviteter har det også været diskuteret i vores egen bestyrelse så alt i alt så kan vi være rimeligt tilfredse.

Marie Klintorp og Lene F. Andersen sidder i dialoggruppen for tilgængelighed:

Eksempler på det vi har været involveret, er opfølgning på Sundhedshuset specielt ledelinjer, noget er blevet forbedret andet ikke. Opfølgning på Hestemøllestæde, vi har været ude med byplanlæggere o.a. at gå i den gamle bydel, hvor der skal lægges ny belægning – her har vi ikke lykkedes. Vi må diskutere fremover, hvad vi kan gøre. Med de nye elektriske busser med el-ramper gik langt bedre, der var vi involveret hele vejen igennem.

De som sidder i Handicaprådet (HR) har været meget flittige. Der er holdt 17 møder i alt. 5 ordinære møder, 4 planlagte høringsmøder og 8 ekstraordinære høringsmøder – læg så til formøder, hvor også suppleanter deltager, så har det været mange.

Eksempler fra HR er det store arbejde med Handicappolitikken og nedskæringer på det sociale specialområde – bosteder, skoler, serviceniveau mv.

Marie K er også kommet med i Movias tilgængelighedspanel og der sidder også Lene. F. A.

Vi har fået lavet en ny Facebookgruppe for DH Helsingør som alle kan skrive i.

Vi har haft et rigtig godt samarbejde med Bedre Psykiatri som sidder med i vores bestyrelse og også i HR, det har været rigtig gavnligt at de kom ind. Tak for det.

De har taget det største arbejde med psykiatriplanen både i og udenfor HR.

Vores temamøde om Handicappet bliver ældre – Ældre bliver handicappet er det som det hviler en forbandelse over. Nu er centerchefen for Sundhed og omsorg stoppet, så nu må vi vente på at en ny bliver ansat.

Endelig har formanden deltaget i formandsmøde både fysisk i Høje Taastrup og online.

Jeg vil sige tak til alle for det arbejde i hver især lægger i bestyrelsen enten man er DH eller bedre psykiatri.

På vegne af bestyrelsen.

Marie Klintorp